OpenLLM-France/wikimedia huggingface dataset:
# Orville (Loiret)

Orville és un municipi francès, situat al departament del Loiret i a la regió de Centre – Vall del Loira. L'any 2007 tenia 119 habitants.

## Demografia
### Població

El 2007 la població de fet d'Orville era de 119 persones. Hi havia 55 famílies, de les quals 17 eren unipersonals (13 homes vivint sols i 4 dones vivint soles), 25 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 82 habitatges, 53 eren l'habitatge principal de la família, 23 eren segones residències i 6 estaven desocupats. Tots els 82 habitatges eren cases. Dels 53 habitatges principals, 47 estaven ocupats pels seus propietaris, 4 estaven llogats i ocupats pels llogaters i 2 estaven cedits a títol gratuït; 1 tenia una cambra, 3 en tenien dues, 8 en tenien tres, 13 en tenien quatre i 28 en tenien cinc o més. 45 habitatges disposaven pel capbaix d'una plaça de pàrquing. A 20 habitatges hi havia un automòbil i a 30 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Orville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 8 |
| 4 | 60 a 64 | 4 |
| 4 | 55 a 59 | 4 |
| 8 | 50 a 54 | 4 |
| 0 | 45 a 49 | 4 |
| 4 | 40 a 44 | 0 |
| 12 | 35 a 39 | 4 |
| 0 | 30 a 34 | 12 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 8 |
| 8 | 5 a 9 | 12 |
| 8 | 0 a 4 | 4 |

## Economia

El 2007 la població en edat de treballar era de 76 persones, 63 eren actives i 13 eren inactives. De les 63 persones actives 62 estaven ocupades (32 homes i 30 dones) i 1 aturada (1 dona i 1 dona). De les 13 persones inactives 7 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa classificada com a «altres activitats de serveis».
L'únic servei als particulars que hi havia el 2009 era un paleta.
L'any 2000 a Orville hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Orville a l'INSEE.
* Évolution et structure de la population Fitxa amb el detall de dades d'Orville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Manuel Fourcade

Jacques-Manuel Fourcade (Prada, Conflent, 5 d'agost de 1862 - Vic de Bigòrra, 26 de desembre de 1943) fou un advocat i polític francès.

## Biografia

Fill d'un antic primer president del Tribunal d'Apel·lació de Lió i net de Jacques-Marie Fourcade, va estudiar dret i es va dedicar a la carrera d'advocat. El 1890 fou primer secretari de la Conférence des avocats du barreau de Paris i integrat en el gabinet de Henry du Buit, bâtonnier de l'orde, qui serà finalment el seu sogre. Advocat força reputat, va prendre part en els grans afers de les entreguerres. Va fer de conseller de la ciutat de París, de grans bancs i de companyies ferroviàries. Finalment arribaria a bâtonnier de l'Orde dels Advocats de París.
Políticament, de 1919 a 1931 fou conseller general del cantó de Vic de Bigòrra. El 1925 fou escollit alcalde de Vic de Bigòrra, càrrec que va ocupar fins a la seva mort. A més, de 1927 a 1940 fou senador pel cantó dels Alts Pirineus.
El seu fill Jacques Fourcade seria diputat dels Alts Pirineus.

## Fonts

* « Manuel Fourcade », al Dictionnaire des parlementaires français (1889-1940), sota la direcció de Jean Jolly, PUF, 1960
* ↑ Bibliothèque nationale de France
* ↑ Manuel Fourcade al web del Senat francès
# Megagrup plantes+HC+SAR

El Megagrup plantes+HC+SAR, en anglès:Plants+HC+SAR megagroup, és una de les agrupacions utilitzades en algunes classificacions dels eucariotes.
En aquest megagrup estan incloses les espècies que fan fotosíntesi, excepte els Euglenozoa.
En aquest megagrup estan incloses:
* Plantes
* Hacrobia (les sigles "HC" es refereixen a Haptophyta i Cryptophyta que són els dos membres principals d'aquest grup)
* Supergrup SAR (inclou Stramenopiles, tambécoeguts com Heterokonta, Alveolata i Rhizaria).
Aquest megagrup va ser descrit també com la suma d'Archaeplastida, Rhizaria, i els cromalveolats. Però es va descobrir que els cromalveolats no eren monofilètics.

## Notes

* ↑ Burki, F.; Shalchian-Tabrizi, K.; Pawlowski, J. (2008). "Phylogenomics reveals a new 'megagroup' including most photosynthetic eukaryotes". Biology Letters 4 (4): 366–369. doi:10.1098/rsbl.2008.0224. PMC 2610160. PMID: 18522922
* ↑ Hampl, V.; Hug, L.; Leigh, J.; Dacks, J.; Lang, B.; Simpson, A.; Roger, A. (2009). "Phylogenomic analyses support the monophyly of Excavata and resolve relationships among eukaryotic "supergroups"". Proceedings of the National Academy of Sciences of the United States of America 106 (10): 3859–3864. Bibcode 2009PNAS..106.3859H. doi:10.1073/pnas.0807880106. PMC 2656170. PMID: 19237557
# Ahmose fill d'Ibana

Ahmose fill d'Ibana fou un almirall egipci nascut a Nekheb. Va servir sota els faraons Amosis I, Amenhotep I, i Tuthmosis I.
Va iniciar la seva carrera en la guerra contra els hicsos. També va fer campanyes a Núbia, Canaan i Síria sota Amenhotep I i Tuthmosis I.
Va deixar escrita la seva biografia a la seva tomba a Nekheb.

## Bibliografia

* Clayton, Peter (2006). Chronicle of the Pharaohs. Thames and Hudson Ltd. (anglès) ISBN 0-500-28628-0.
# Escalar (informàtica)

En informàtica, un escalar és una variable o camp que només pot tenir un valor en un cert moment; en contraposició, tenim els conceptes d'array, llista o objecte. En alguns contextos, un valor escalars pot ser entès com a numèric. Un tipus de dades escalar és el tipus d'una variable escalar. Per exemple, char (caràcter), int (enter), float i double (decimals) són els tipus de dades escalars més comuns, en el llenguatge de programació C.
L'origen del terme escalar data dels anys setanta quan es volia disposar d'un significat oposat a vector, per distingir de la idea de processament de vectors, en el disseny de processadors computacionals.
Viccionari
# Ballwin

Ballwin és una població dels Estats Units a l'estat de Missouri. Segons el cens del 2000 tenia 31.283 habitants.

## Demografia

Segons el cens del 2000, Ballwin tenia 31.283 habitants, 11.797 habitatges, i 8.942 famílies. La densitat de població era de 1.349,5 habitants per km².
Dels 11.797 habitatges en un 37,2% hi vivien nens de menys de 18 anys, en un 65,6% hi vivien parelles casades, en un 8% dones solteres, i en un 24,2% no eren unitats familiars. En el 20,6% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,09.
Per edats la població es repartia de la següent manera: un 27% tenia menys de 18 anys, un 6,4% entre 18 i 24, un 29,9% entre 25 i 44, un 24,5% de 45 a 60 i un 12,1% 65 anys o més.
L'edat mediana era de 38 anys. Per cada 100 dones de 18 o més anys hi havia 91,6 homes.
Entorn del 2% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ballwin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ballwin». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Orville Gibson

Orville H. Gibson (1856, Chateaugay, Nova York - 21 d'agost de 1918, Ogdensburg, Nova York) va ser un luthier que va fundar la Gibson Guitar Corporation a Kalamazoo, Michigan, el 1902, fabricants de guitarres, mandolines i altres instruments.
Gibson va començar el 1894 en el seu taller casolà en Kalamazoo, Michigan. Sense formació acadèmica, Orville havia creat un nou estil de mandolina i guitarra, amb les tapes tallades i arquejades com la part superior d'un violí. Les seves creacions eren tan diferents que se li va concedir una patent pel seu disseny, d'altra banda eren més forts i més durables que els instruments amb trasts contemporanis, i els músics molt aviat van començar a fer-li més comandes de les que era capaç de produir al seu taller.
Recolzats en les genials idees d'Orville Gibson, cinc empresaris de Kalamazoo formar el 1902 la Gibson Mandolin Guitar Mfg. Co Ltd Poc temps després que l'empresa comencés la producció, la junta va aprovar una moció perquè a Orville H. Gibson "se li pagués només pel temps real que treballa per a la Companyia." Després d'aquest temps, no hi ha cap indici clar si treballava a temps complet, o com a consultor. Orville Gibson era considerat una mica excèntric i hi ha hagut incògnites sobre alguns anys de la seva vida i de si patia o no algun tipus de malaltia mental.
A partir de 1908, Orville Gibson va rebre un salari de $500 de Gibson Mandolin Guitar Mfg. Co, Ltd, (equivalent a 20.000 dòlars a l'any en termes moderns). Va estar ingressat cert nombre de vegades en hospitals entre 1907 i 1911. El 1916, va ser hospitalitzat de nou, i va morir 21 ago 1918 a San Lorenzo State Hospital, un centre psiquiàtric de Ogdensburg, Nova York. Gibson està enterrat al cementiri de Morningside Malone, Nova York.

## Vegeu també

* Leo Fender
* Salvador Ibáñez

## Nota

* ↑ Mandolin.
* ↑ Guitar Player(Magazine)9/1/1994, Chris Gill
* ↑ Siminoff, Roger. «Orville H. Gibson, 1856-1918». [Consulta: 17 març 2009]. «Còpia arxivada». Arxivat de l'original el 2011-02-25. [Consulta: 18 abril 2011].
* ↑ Orville H. Gibson (1885 - 1918) - Find A Grave Memorial at www.findagrave.com

## Enllaços externs

* The earliest known Orville Gibson guitar (anglès)
* The last known Orville Gibson mandolin (anglès)
# Ossicle (equinoderms)

Els ossicles són petits elements calcaris incrustats a la dermis de les parets dels equinoderms. Formen part de l'endoesquelet i donen a l'equinoderm rigidesa i protecció. Es troben en diverses formes en els eriçons de mar, estrelles de mar, cogombres de mar, i crinoïdeus. Els ossicles i les espines (que són ossicles especialitzats) són les parts de l'animal que millor fossilitzen, sobretot en organismes relativament tous, com ara els cogombres o estrelles de mar.
Els ossicles es formen intracel·lularment per cèl·lules secretores especialitzades conegudes com a escleròcits. Aquestes cèl·lules se situen a la dermis de la paret corporal dels equinoderms. Cada ossicle està format per micro-cristalls de calcita disposats en una xarxa tridimensional coneguda com a estereom. Sota llum polaritzada un mateix ossicle es comporta com si fos un sol cristall de calcita,, ja que els eixos de tots els cristalls que conformen l'ossicle són paral·lels.
L'espai entre els cristalls és conegut com a estroma, I permet l'entrada als escleròcits per al creixement i reparació dels ossicles. L'estructura de rusc d'abelles que conformen els ossicles és dèbil, però a través dels lligament de col·lagen s'uneixen els diferents ossicles entre si. Els ossicles es troben incrustats en un teixit connectiu que forma part de l'endosquelet. Quan un ossicle esdevé obsolet, unes cèl·lules especialitzades conegudes com a fagòcits, són capaces de reabsorbir el material calcari. Tots els ossicles, fins i tot aquells que sobresurten de la paret corporal, es troben coberts d'una capa prima d'epidermis, tot i que funcionalment actuen més com a exoesquelet que com a endoesquelet.

## Referències

* ↑ Ruppert et al, 2004. pp. 876–878
* ↑ Wray, Gregory A. «Echinodermata: Spiny-skinned animals: sea urchins, starfish, and their allies». Tree of Life Web Project, 1999. [Consulta: 11 maig 2013].

## Bibliografia

* Ruppert, Edward E.; Fox, Richard, S.; Barnes, Robert D. Invertebrate Zoology, 7th edition. Cengage Learning, 2004. ISBN 81-315-0104-3.
# Barbus nigeriensis

Barbus nigeriensis és una espècie de peix cipriniforme de la família dels ciprínids.

## Morfologia

Els mascles poden assolir els 5 cm de longitud total.

## Distribució geogràfica

Es troba als rius Nil, Níger, Volta, i al llac Txad.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oliveri

Oliveri (sicilià Uliveri) és un municipi italià, dins de la ciutat metropolitana de Messina. L'any 2007 tenia 2.071 habitants. Limita amb els municipis de Falcone, Montalbano Elicona i Patti.

## Administració

Llista d'alcaldes :
| Període | Identitat | Partit |
| 2009- | Michele Pino | |
# Manoharpur

Manoharpur fou un estat tributari protegit, una thikana del nizamat de Sawai, concedida en jagir pel maharajà de Jaipur. La capital era Manoharpur a 27° 18′ N, 75° 57′ E﻿ / ﻿27.300°N,75.950°E﻿ / 27.300; 75.950 a uns 45 km al nord-est de Jaipur (ciutat) i amb 5.032 habitants el 1901; la ciutat inclou una fortalesa.
El sobirà portava el títol de rao i servia al govern de Jaipur amb 65 cavallers. Vers el 1800 va traslladar la capital a Shahpura i va agafar aquest nom.
Vegeu: Shahpura (Jaipur)

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# New Technology File System

NTFS (New Technology File System en anglès) és un sistema de fitxers dissenyat específicament per a Windows NT (incloent les versions Windows 2000, Windows Server 2003, Windows XP i Windows Vista, Windows 7, Windows 8 i Windows 10), amb l'objectiu de crear un sistema de fitxers eficient, robust i amb seguretat incorporada des de la seva base. També admet compressió nativa de fitxers, xifratge (només a partir de Windows 2000) i fins i tot transaccions (a partir de Windows Vista). Té una capacitat d'emmagatzematge de fins a 256TB i una eficiència en l'aprofitament de l'espai del disc superior al FAT, degut a la mida dels clústers, a més, permet posar els noms de fitxers i directoris fins a 255 caràcters. Està basat en el sistema de fitxers HPFS d'IBM/Microsoft utilitzat en el sistema operatiu OS/2, i també té certes influències del format de fitxers HFS dissenyat per Apple.
A més d'això, amb NTFS tenim la possibilitat de configurar permisos de fitxers, ia més, crear i guardar canvis que ens poden ajudar a recuperar-nos ràpidament dels errors si l'ordinador es bloqueja, amb suport de la creació de còpies de seguretat instantànies que admet xifratge de fitxers.
# Joana II de Nàpols

Joana II de Nàpols (Zara, Croàcia 1373 - Nàpols 1435) va ser una noble italiana comtessa titular de Provença i reina de Nàpols (1414-1435) i reina de Jerusalem (1414-1419).

## Orígens familiars

Filla segona del rei de Nàpols i Hongria Carles III de Nàpols i la seva esposa Margarida de Durazzo, nasqué el 25 de juny de 1373. Fou germana gran del rei Ladislau I de Nàpols.

## Ascens al tron napolità

El 1414 a la mort del seu germà petit Ladislau I de Nàpols sense fills legítims, Joana II fou nomenada hereva i successora seva.
Des de l'inici del seu regnat hagué de patir els intents de la branca major d'Anjou per aconseguir el tron napolità. Així hagué de lluitar contra Lluís II de Provença i el fill d'aquest Lluís III.

## Núpcies i descendents

Es casà a Viena el 13 de novembre de 1401 amb el duc Guillem de Caríntia, fill del rei Leopold III d'Àustria.
Es casà, en segones núpcies, el 10 d'agost de 1415 amb Jaume II de Borbó, comte de la Marca i fill de Joan I de Borbó, negant-li el títol reial, donant-li només els títols de Príncep de Taranto i el duc de Calàbria, però les intencions del nuvi eren molt diferents: immediatament després del casament, va matar a Pandolfello Alopo i va establir el control de la cort amb funcionaris francesos de la seva confiança, obligant Joana a atorgar-li el títol de rei de Nàpols. L'arrogància del consort va despertar el descontentament dels barons napolitans. En setembre de 1416 la noblesa va desencadenar disturbis violents a la capital contra Jaume, que es va veure obligat a renunciar al títol real i tornar a França els funcionaris que garantien el control de la cort. Giovanni Caracciolo es va convertir en el nou favorit de la reina, que adquirirà en els últims anys una gran potència. Frenat en els seus efectes de poder, en 1418 Jaume II de la Marca van decidir abandonar Nàpols i retirar-se a França.
Dels seus dos matrimonis no tingué fills, per la qual cosa i davant l'amenaça de veure's extingida la línia dinàstica del regne, adoptà el 1421 el comte de Barcelona i rei d'Aragó Alfons el Magnànim. Per les pressions angevines renegà de l'anterior adopció, i el 1423 adoptà Lluís III de Provença, el qual era hereu de la branca menor de la dinastia Anjou al tron de Nàpols. A la mort de Lluís III, el seu germà Renat I de Nàpols, reclamà els drets per a si mateix.
Joana II morí a Nàpols el 2 de febrer de 1435 i en el seu testament deixà el regne a Renat d'Anjou, el qual va unificar les demandes angevines al tron de Nàpols. Tot i això, el 1441 el control del Regne de Nàpols recaigué en Alfons el Magnànim, que també va reclamar per a ell el de Jerusalem.

## Referències

* ↑ Boccia, Lidya. Giovanna II una regina di paglia (en italià). Società Editrice Napoletana, 1980, p. 50.
* ↑ Cutolo, A. Giovanna II (en italià). Novara, 1968, p. 80.
* ↑ Figueres, Josep M. Història contemporània de Catalunya. Editorial UOC, 2003, p.37. ISBN 8483187736.
# Agnicourt-et-Séchelles

Agnicourt-et-Séchelles és un municipi francès del departament de l'Aisne, als Alts de França
Forma part de la Communauté de communes du Pays de la Serre.

## Història

L'església del poble és classificat com Monument històric el 1921

## Administració

L'alcalde actual és Patrice Leturque. Ho és des del 2001.

## Demografia

* 1793 - 403 h.
* 1821 - 617 h.
* 1851 - 688 h.
* 1881 - 609 h.
* 1901 - 450 h.
* 1921 - 408 h.
* 1946 - 350 h.
* 1954 - 314 h.
* 1975 - 238 h.
* 1990 - 209 h.
* 1999 - 211 h.
* 2007 - 186 h.
* 2008 - 193 h.
Histogramme (élaboration graphique par Wikipédia)

## Llocs i monuments

* Església fortificada d'Agnicourt.
* Església fortificada de Séchelles.

## Notes

* ↑ Conseil général de l'Aisne consultat el 7 de juliol de 2008
* ↑ « PDF Recensement de la population de l'Aisne au 1er janvier 2008». [Consulta: 31 desembre 2010].
# Epes

Epes és una població dels Estats Units a l'estat d'Alabama. Segons el cens del 2000 tenia 206 habitants.

## Demografia

Segons el cens del 2000, Epes tenia 206 habitants, 80 habitatges, i 46 famílies. La densitat de població era de 41,4 habitants/km².
Dels 80 habitatges en un 30% hi vivien nens de menys de 18 anys, en un 37,5% hi vivien parelles casades, en un 15% dones solteres, i en un 42,5% no eren unitats familiars. En el 38,8% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,65.
Per edats la població es repartia de la següent manera: un 31,1% tenia menys de 18 anys, un 4,4% entre 18 i 24, un 26,2% entre 25 i 44, un 24,8% de 45 a 60 i un 13,6% 65 anys o més.
L'edat mediana era de 38 anys. Per cada 100 dones hi havia 104 homes. Per cada 100 dones de 18 o més anys hi havia 102,9 homes.
La renda mediana per habitatge era de 25.625 $ i la renda mediana per família de 38.125 $. Els homes tenien una renda mediana de 25.833 $ mentre que les dones 14.583 $. La renda per capita de la població era de 10.404 $. Aproximadament el 22,2% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Barrow

«Barrow» té aquests significats:
* Riu Barrow, Irlanda
* Barrow Island (Austràlia Occidental), Austràlia
* Anglaterra:
** Barrow (Gloucestershire)
** Barrow (Lancashire)
** Barrow (Rutland)
** Barrow (Shropshire)
** Barrow (Somerset)
** Barrow (South Yorkshire)
** Barrow (Suffolk)
** Barrow-in-Furness, Cúmbria
* Estats Units:
** Barrow (Alaska)
** Barrow (Illinois)
* Biografies:
** Adama Barrow
** Dean Oliver Barrow
** Isaac Barrow
** John Barrow
# Augusta Guillemina de Hessen-Darmstadt

Augusta Guillemina de Hessen-Darmstadt (Auguste Wilhelmine von Hessen-Darmstadt) (Darmstadt, 14 d'abril de 1765 - Rohrbach, 30 de març 1796) va ser per casament duquessa consort del Palatinat-Zweibrücken. Filla del príncep Jordi Guillem de Hessen-Darmstadt i de la comtessa Lluïsa Albertina de Leiningen-Dagsburg-Falkenburg. Va ser mare del rei Lluís I de Baviera.

## Matrimoni i fills

Es va casar el 30 de setembre de 1785 amb comte palatí de Zweibrücken Maximilià IV Josep (posteriorment "Maximilià I Josep", rei de Baviera), fill del comte Frederic Miquel del Palatinat-Zweibrücken i de la comtessa Maria Francesca del Palatinat-Sulzbach, del qual tingué cinc fills:
* Lluís (1786–1868). Rei de Baviera. Es casà amb la princesa Teresa de Saxònia-Hildburghausen.
* Augusta de Baviera (1788–1851). Es casà amb el duc Eugeni de Beauharnais.
* Amàlia de Baviera (1790-1794)
* Carolina de Baviera (1792-1873). Es casà en primeres núpcies amb el rei Guillem I de Württemberg del qual es divorcià i es tornà a casar amb l'emperador Francesc I d'Àustria.
* Carles de Baviera (1795-1873). Es casà en dues ocasions i en les dues ho feu de forma morganàtica. En primeres núpcies amb Sophie Petin, creada baronessa von Bayrstorff, i en segones núpcies amb Henriette Schoelter, creada baronessa von Frankenberg.

## Bibliografia

* Winkler, Wilhelm. "Die Mutter König Ludwig I. von Bayern nach ungedruckten Briefen", Die Wächter (1924).
* Martha Schad: Bayerns Königinnen, Piper 2005
* Jakob Baroggio: Die Geschichte Mannheims von dessen Entstehung bis 1861 S. 254 f.
* Carl Friedrich Günther: Anekdoten, Charakterschilderungen und Denkwürdigkeiten aus der Hessischen ... S. 172 f.
* Wolfgang Kunz, „Auguste Wilhelmine Marie von Hessen-Darmstadt (1765 – 1796)“ in: Pfälzer Lebensbilder, 7. Band, 2007 (Bd. 100 der Veröffentlichungen der Pfälzischen Gesellschaft zur Förderung der Wissenschaften, Speyer), S. 85–128